బజాజ్‌ ఆటో నుంచి బుల్లి కారు!
- 'క్యూట్‌' పేరుతో ఫిబ్రవరిలో మార్కెట్లోకి క్వాడ్రిక్‌ సైకిల్‌
- లీటరుకు 30 కి.మీ. మైలేజీ ొగరిష్ట వేగం 70 కి.మీ./గంట
న్యూఢిల్లీ: భార త్‌లో మరో సంచ లనం రోడ్లపై పరుగులు తీసేందు కు సిద్ధమైంది. ప్రము ఖ వాహన తయారీ సంస్థ బజాజ్‌ ఆటో 'క్యూట్‌' పేరుతో క్వాడ్రిక్‌ సైకిల్‌ను త్వరలో మన దేశీయ మార్కెట్లోకి అందుబాటులోకి తేనుంది. దీని ధరను కంపెనీ సుమారు రూ.2.60లక్షల నుంచి రూ.3లక్షల వరకూ నిర్ణయించవచ్చని సమాచారం. ద్విచక్రవాహనానికి ప్రత్యామ్నాయంగా భావిస్తున్న ఈ బుల్లి కారుకు అదే స్థాయిలో నిర్వహణ ఖర్చులు ఉంటాయి. లీటరు కు 30కి.మీ. పైనే మేలేజీ, గంటకు 70కి.మీ. వేగంతో ప్రయాణిం చగలదని సమాచారం. భారత ప్రభుత్వ ప్రమాణాల ప్రకారం నగరాల్లో ప్రయాణానికి సరిపోతుంది. ప్రస్తుతం క్యూటీని కేవలం వాణిజ్య అవ సరాలకు మాత్రమే విక్రయిస్తున్నారు. కాగా, ఇటీవల ప్రభుత్వం వ్యక్తిగత అవసరాలకు కూడా దీన్ని వినియోగించుకోవచ్చంటూ నిబంధనలను సడలించింది. ఈ నేపథ్యంలో వ్యక్తిగత ప్రయాణ వాహన రంగంలో పెనుమార్పు చోటు చేసుకునే అవకాశం ఉందని ఆటోమొబైల్‌ రంగ నిపుణులు భావిస్తున్నారు. ఫిబ్రవరి 2019లో బజాజ్‌ సంస్థ దీనిని విడు దల చేసేందుకు రంగం సిద్ధం చేస్తోంది. ఈ సందర్భంగా బజాజ్‌ ఆటో మేనేజింగ్‌ డైరెక్టర్‌ రాజీవ్‌ బజాజ్‌ మాట్లాడుతూ.. పట్టణాల్లో ప్రయా ణాలకు క్యూటీ చక్కగా సరిపోతుంది.. ద్విచక్రవాహనాలతో పోలిస్తే, భద్రత విషయంలోనూ మంచి ప్రమాణాలను పాటించామన్నారు. బజాజ్‌ ఆటో క్యూటీని తొలిసారి 2012లో ఆవిష్కరించింది. అయితే చిన్నకార్ల తయారీ సంస్థల దీని రాకను సవాలు చేస్తూ న్యాయ స్థానాలను, నియంత్రణ సంస్థలను ఆశ్రయించాయి. ఈ అవాం తరాలన్నింటికి ఫుల్‌స్టాప్‌ పెడుతూ.. సర్కారు క్వాడ్రిక్‌ సైకిల్స్‌కు గత నెలలోనే అనుమతినివ్వడంతో బజాజ్‌ సంస్థ 'క్యూటీ'ను మన మార్కెట్లోకి అందుబాటులోకి తేచ్చేందుకు సిద్ధపడుతోంది.
మీ స్నేహితులకు రికమెండ్ చెయ్యండి